Public procurement notice: Prior Information Notice Without Call For Competition
Published: 2016-03-09
Buyer: Viestintävirasto
Country: FI
Contract type: Services
CPV classification: 72000000

Technical requirements: Tämä ei ole ennakkoilmoitus, hankintailmoitus tai tarjouspyyntö vaan ilmoitus tarkentavasta teknisestä vuoropuhelusta eli tietopyyntö.
Tämä tietopyyntö ei käynnistä kilpailutusta, vaan se on osa markkinakartoitukseen liittyvää teknistä vuoropuhelua. Tietopyyntö ei velvoita hankintayksikköä suorittamaan hankintaa. Mikäli tässä tietopyynnössä kuvattu hankinta päätetään suorittaa, se saattaa olla sisällöltään tietopyynnössä esitetystä poikkeava.
Hallituksen esitys eduskunnalle laeiksi verkkoinfrastruktuurin yhteisrakentamisesta ja -käytöstä sekä tietoyhteiskuntakaaren muuttamisesta (HE 116/2015) sisältää velvoitteen Viestintävirastolle huolehtia siitä, että tarjolla on helppokäyttöinen ja tietoturvallinen keskitetty tietopiste, jonka kautta voi saada digitaalisessa muodossa tietoja muun muassa yhteiskunnan toiminnan kannalta keskeisten verkkojen fyysisestä infrastruktuurista sekä kaapeleiden, putkien ja niihin verrattavien aktiivisten verkon osien sijainnista. Esitys koskee viestintä-, energia-, vesihuolto- ja liikenneverkkoja. Hallituksen esityksen mukaisesti Viestintävirasto voisi toteuttaa tietopisteen itse tai hankkia sen palveluja ulkopuoliselta palveluntuottajalta. Ulkopuoliselle palveluntuottajalle siirrettävien tehtävien tulee olla teknisluonteisia, viranomaisen toimintaa tukevia tehtäviä.
Tarkempi kuvaus tietopisteelle lakiesityksessä asetetuista keskeisistä vaatimuksista toimitetaan pyydettäessä tämän ilmoituksen yhteysosoitteesta. Samasta osoitteesta annetaan pyydettäessä myös lisätietoja tietopyynnön sisällöstä.
Tällä tietopyynnöllä kartoitetaan markkinoilla jo tarjolla olevia tietojärjestelmiä ja palveluja, jotka palvelevat verkkojen fyysistä infrastruktuuria, verkon osien sijaintia ja näihin liittyviä tietoja koskevia tietotarpeita.
Viestintävirasto pyytää halukkaita Keskitetyn tietopisteen tekniseen vuoropuheluun osallistujia ilmoittautumaan sähköpostitse osoitteeseen tuomas.virkamaki@ficora.fi otsikolla ”Tietopyyntö – Keskitetty tietopiste”. Ilmoittautumiset pyydetään 18.3.2016 mennessä.
Viestintävirasto varaa mahdollisuuden tavata ilmoittautuneita toimijoita sekä varaa oikeuden rajoittaa tapaamisiin kutsuttavien määrää. Tapaamisten aikataulusta sovitaan erikseen.
Viestintäviraston tavoitteena on aloittaa keskitettyyn tietopisteeseen tarvittavien tietojärjestelmien ja/tai palvelujen hankinnan kilpailutus vuoden 2016 aikana. Hankinnan tarkempi sisältö, rajaukset sekä hankinnan kuvaus tarkentuvat vasta markkinakartoituksen jälkeen. Myös annettavan lain lopullinen sisältö vaikuttaa hankinnan määrittelyyn.
Teknisessä vuoropuhelussa esitetyt tiedot eivät sido siihen osallistuvia tahoja eikä Viestintävirasto maksa ilmoittautuneille korvauksia siihen osallistumisesta. Tekniseen vuoropuheluun osallistuminen ei velvoita ilmoittautuneita osallistumaan jatkossa tarjouskilpailuun, eikä myöskään ole edellytyksenä myöhemmin varsinaiseen tarjouskilpailuun osallistumiselle. Tekniseen vuoropuheluun osallistuminen tai osallistumatta jättäminen ei vaikuta toimittajan asemaan varsinaisessa tarjouskilpailussa.
Mikäli jokin Viestintävirastolle teknisen vuoropuhelun yhteydessä annettava tieto sisältää liike- tai ammattisalaisuuksien johdosta salassa pidettävää tietoa tiedon toimittajan käsityksen mukaan, tulee nämä tiedot ilmoittaa selkeästi salassa pidettäväksi. Viestintävirasto ei luovuta sille toimitettuja toimittajien liike- tai ammattisalaisuuksia muille osapuolille.
Erityisasiantuntija, projektipäällikkö – Ritva Suurnäkki, ritva.suurnakki@ficora.fi, p. +358 295390645.